Komisijos reglamentas (EB) Nr. 956/96
1996 m. gegužės 30 d.
iš dalies keičiantis Reglamentą (EB) Nr. 2883/94, nustatantį prognozuojamą žemės ūkio produktų, kuriems taikomos specifinės priemonės, numatytos Reglamento (EEB) Nr. 1601/92 2, 3, 4 ir 5 straipsniuose, tiekimo balansą Kanarų saloms
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1987 m. kovo 16 d. Tarybos reglamentą (EEB) Nr. 822/87 dėl bendro vyno rinkos organizavimo [1] su paskutiniais pakeitimais, padarytais Reglamentu (EB) Nr. 1544/95 [2], ypač į jo 56 straipsnio 4 dalį,
atsižvelgdama į 1992 m. birželio 15 d. Tarybos reglamentą (EEB) Nr. 1601/92 dėl konkrečių priemonių, taikomų Kanarų saloms [3] dėl tam tikrų žemės ūkio produktų, su paskutiniais pakeitimais, padarytais Komisijos reglamentu (EB) Nr. 2537/95 [4], ypač į jo 3 straipsnio 4 dalį ir 7 straipsnio antrą pastraipą,
kadangi 1995 m. gruodžio 5 d. Komisijos reglamentas (EB) Nr. 2805/95, nustatantis eksporto grąžinamąsias išmokas vyno sektoriuje ir panaikinantis Reglamentą (EEB) Nr. 2137/93 [5], iš dalies keičia vyno sektoriaus eksporto grąžinamųjų išmokų nustatymo būdą, skaičiuojant jas už hektolitrą, neatsižvelgiant į alkoholio laipsnį;
kadangi Reglamento (EEB) Nr. 1601/92 3 straipsnio 2 dalyje minimos paramos dydis atitinka grąžinamųjų išmokų dydį, atsižvelgiant į archipelago geografinės padėties sąlygas; kadangi paramos dydis turėtų būti patikslintas pagal pakeistas grąžinamųjų išmokų sumas, nurodytas pirmiau minėtame reglamente;
kadangi šiame reglamente numatytos priemonės atitinka Vynininkystės vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Komisijos reglamento (EB) Nr. 2883/94 [6] XII priedo B dalis pakeičiama šio reglamento priedu.
2 straipsnis
Šis reglamentas įsigalioja trečią dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1996 m. gegužės 30 d.